CRNA GORA

OPŠTINA ŠAVNIK

KOMUNALNA POLICIJA

BROJ 06-

Šavnik,04.02. 2014

 Na osnovu člana 11 Zakona o slobodnom pristupu informacijama („Sl.list CG“, br. 44/12), Komunalna policija Šavnika, donosi

**V O D I Č**

**ZA PRISTUP INFORMACIJAMA U POSJEDU**

**KOMUNALNE POLICIJE**

**Osnovni podaci**

Naziv organa: Komunalna policija

Sjedište i adresa: Šavnik bb, Šavnik

**I Vrste informacija u posjedu Komunalne policije**

- informacije o prvostepenim upravnim postupcima pokrenutim po zahtjevima za slobodan pristup;

- informacijama kod Komunalne policije ;

- informacije sadržane u Izvještaju o radu Komunalne policije;

- informacije o drugim poslovima u skladu sa ovlašćenjima i odgovornostima.

- interna dostavna knjiga;

- Program rada Komunalne policije;

- godišnji Izvještaj o radu Komunalne policije;

- Pravilnik o unutrašnjoj organizaciji i sistematizaciji poslova Komunalne policije ;

- druge informacije i izvještaji za Skupštinu .

**II Procedure za pristup informacijama**

1. Pokretanje postupka:

Postupak za pristup informaciji pokreće se na pisani ili usmeni zahtjev lica koje traži pristup informaciji.

Zahtjev za pristup informaciji podnosi se:

- neposredno, u vremenu od 8h do 16h radnim danima;

- putem pošte, na adresu Komunalna policija Šavnik bb, Šavnik;

Zahtjev za pristup informaciji koji se podnosi usmeno, podnosi se neposredno na zapisnik.

2. Zahtjev za pristup informaciji treba da sadrži:

- naziv informacije ili podatke na osnovu kojih se ona može identifikovati;

- način na koji se želi ostvariti pristup informaciji;

- podatke o podnosiocu zahtjeva (ime, prezime i adresa fizičkog lica ili naziv i adresa pravnog lica, odnosno njegovog zastupnika, predstavnika ili punomoćnika).

Na zahtjev za pristup informaciji ne plaća se taksa.

3. Načini pristupa informaciji:

- neposrednim uvidom u original ili kopiju informacije u prostorijama organa vlasti;

- prepisivanjem ili skeniranjem informacije od strane podnosioca zahtjeva u prostorijama organa vlasti;

- dostavljanjem kopije informacije podnosiocu zahtjeva od strane organa vlasti, neposredno, putem pošte .

I**II Načini pristupa informacijama licima sa invaliditetom**

Licu sa invaliditetom omogućava se pristup informaciji na način i u obliku koji odgovara njegovoj mogućnosti i potrebama.

**IV Rješavanje po zahtjevima**

- po zahtjevu za pristup informaciji kada je ona javno objavljena donosi se obavještenje, u roku od pet dana od dana podnošenja zahtjeva u pisanoj formi:

- po zahtjevu za pristup informaciji Komunalna policija donosi rješenje u roku od 15 dana od dana podnošenja urednog zahtjeva;

- ako je zahtjev za pristup informaciji nepotpun ili nerazumljiv, ovlašćeno lice će pozvati podnosioca da zahtjev dopuni u roku od osam dana;

- ako se pristup informaciji traži radi zaštite života ili slobode lica, rješava se u roku od 48 časova od časa podnošenja zahtjeva;

- rok se može produžiti za osam dana, ako :

a) se traži pristup izuzetno obimnoj informaciji;

b) se traži pristup informaciji koja sadrži podatak koji je označen stepenom tajnosti;

c) pronalaženje tražene informacije zahtijeva pretraživanje većeg broja informacija, zbog čega se značajno otežava redovni rad organa vlasti.

**V Pravna zaštita**

Protiv rješenja i zaključka Komunalne policije, donijetih po zahtjevima za pristup informacijama, žalba se izjavljuje Agenciji za zaštitu podataka o ličnosti i pristup informacijama, preko ove Službe u roku od 15 dana.

Protiv rješenja kojim je odbijen zahtjev za pristup informaciji koji sadrži podatke koji su označeni stepenom trajnosti može se tužbom pokrenuti upravni spor kod Upravnog suda Crne Gore.

**VI Troškovi postupka**

- snosi lice koje traži pristup informaciji;

- odnose se na stvarne troškove ovog organa u pogledu prepisivanja, kopiranja, prevođenja i dostavljanja tražene informacije, u skladu sa propisom Vlade Crne Gore;

- troškovi postupka plaćaju se prije omogućavanja pristupa informaciji;

- invalidna lica ne plaćaju troškove postupka;

- troškovi postupka plaćaju se u korist Budžeta Opštine Šavnik na račun br: 535-1141-51, sa naznakom svrhe uplate: pristup informacijama.

**VII Ovlašćena i odgovorna lica**

Za postupanje po zahtjevima za pristup informacijama u posjedu Komunalne policije, postupa službenik, u okviru poslova utvrđenih Pravilnikom o unutrašnjoj organizaciji i sistematizaciji poslova Komunalne Policije .

**VIII Objavljivanje Vodiča**

Vodič će biti objavljen na oglasnoj tabli i na web sajtu Opštine Šavnik.

 Komunalna policija